Pieter Lafras Uys was 'n Voortrekkerleier, in 1797 naby Uitenhage gebore. Nadat hy die grootste deel van sy vroeëre leeftyd aan die grens geboer het, het hy in 1837 by ’n geselskap van 150 Trekkers aangesluit wat deur sy vader, Jacobus Uys, gelei is. Later het Pieter Uys ’n prominente rol gespeel in die beplanning van die vroeëre regering van die Trekkers en om hulle oor te haal om Natal binne te gaan. Terwyl hy op 11 April 1838 teen die Zoeloes geveg het — na die moord op Piet Retief — is hy en sy geselskap by Italeni omsingel. Sy seun, Dirk het dit gesien en teruggegaan om hom te hulp te snel. Albei is gedood. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.